《正月十三夜元陟先生见过观灯留酌喜而赋之》
明代·张萱

良夜灯初放，新晴月未流。如何二老者，亦作少年游。

妙语丝为二，明年杖有鸠。已完儿女债，莫问稻粱谋。

往岁犹堪忆，新诗且共酬。不须穿夜市，何必问更筹。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。